Joni Pakanen

Joni Pakanen (s. 1984 Oulu) on oululaislähtöinen taikuuden ammattilainen. Nykyään Helsingissä asusteleva Pakanen sai kipinän taikuuteen vuonna 1995, kun hän pääsi itse avustamaan taikuria kauppakeskuksen tilaisuudessa. 2001 harrastus muuttui ammattimaiseksi yrittäjyydeksi, ja vuonna 2002 Pakanen voitti junioritaikureiden Suomen mestaruuden, mikä antoi taikurin ammattilaisuralle viimeisen varmuuden. Vuosina 2004–2008 Pakanen suoritti medianomin tutkinnon Oulun seudun ammattikorkeakoulussa. Mediatuottajakoulutuksen jälkeen Pakanen on jatkanut taikuriuraansa täysipäiväisenä viihdetaiteilijana samalla tuottaen omia showtuotantojaan. Hän toimii tällä hetkellä myös Suomen Taikapiiri ry:n hallituksessa.

Pakanen on esiintynyt muun muassa Neo Arena -mobiilitelevisiossa Silmänkääntäjä-talkshow'n isäntänä vuonna 2007.Silmänkääntäjä - Taianomainen talk show  Lisäksi 12.-14. maaliskuuta 2009 Oulussa toteutettu Galant Illusium - Suuren maailman taikaspektaakkeli oli Pakasen käsialaa. Vuoden 2011 syksyllä Pakanen kiersi "Comedy Magic Night with Joni Pakanen" -ohjelmallaan teatteriravintoloita ja muutti loppuvuodesta Helsinkiin. Kesällä 2012 Pakanen toteutti 13-osaisen Tuopista vetoa? -internet-tv-sarjan, jossa hän opetti baaritemppuja ja vedonlyöntejä stand up -koomikko Zaanin kanssa.Tuopista vetoa? -baaritemppuja  2012 hän esiintyi Sami Saikkosen ohjaamassa Peacock-teatterin Hou Hou, Ihan Mahdoton Kabaree Go Go -esityksessä. Vuonna 2014 Pakanen ryhtyi tuottamaan Rehelliset huijarit -taikuriklubia ja esiintyi Tanssiteatteri Hurjaruuthin perinteisessä Talvisirkuksessa yli 30 000 katsojalle. Lisäksi Pakanen kruunattiin Ravintolataikuuden Suomen mestariksi syksyllä 2014.

Yrittäjyyden puolesta puhuva Pakanen kuuluu myös HYNY:N (Helsingin Yrittäjien Nuorten Yrittäjien) hallitukseen. Hän oli mukana vuonna 2012 Arkhimedeksen aloittaville yrittäjille suunnatussa artikkelisarjassa.

 Esiintymisiä 
 Maagikot-kiertue (15–29. helmikuuta 2020)
 Talvisirkus Uni, (Tanssiteatteri Hurjaruuth 2014) – Unien mestari Fantasos
 Hevisaurus, Vihreä vallankumous -konserttikiertue (Sony live, 2013)
 Kamala Velho (Tanssiteatteri Raatikko, 2013) – Kamala Velho
 Hevisaurusmusikaali, Velhojenvuoren salaisuus (Peacock-teatteri, Komediateatteri Arena, 2013) – Kierovelho
 Hou Hou, Ihan Mahdoton Kabaree, Go Go (Peacock-teatteri, Komediateatteri Arena, 2012) – Mystikko Draga
 Tuopista vetoa? -netti-tv sarja (2012)
 Comedy Magic Night with Joni Pakanen (2011)
 Artistiopas (Shanghain maailmannäyttely, Kiina – Kirnu paviljonki, 2010)
 Galant Illusium – Suuren maailman taikaspektaakkeli (2009)
 Silmänkääntäjä talkshow (Neo Arena – mobiili-tv, 2007)

 Luottamustoimet 
Suomen Taikapiiri ry:n hallituksen jäsen 2015.
Helsingin Yrittäjien Nuorten Yrittäjien (HYNY) hallituksen jäsen 2015.
Suomen Taikurit ry:n hallituksen varajäsen 2012.
Suomen Taikapiiri ry:n hallituksen varajäsen 2012.
Oulun Taikurit ry:n puheenjohtaja 2009–2011.

Palkinnot ja tunnustukset
Emeritus Taikurimestari Reijo Salmisen trofee 2015
Ravintolataikuuden Suomen mestari 2014
Vuoden Alumni 2012, Oulun seudun ammattikorkeakoulu 2012.
"Kaupungin paras taikuri", City-lehti Oulu, 2010 ja 2011.
Junioritaikureiden Suomen Mestari, (Alle 18 v -sarja) 2002.
"Viihteellisin ohjelma" -kiertopalkinto, Kouvolan Taikapäivät 2002.
Kunniamaininta "Persoonallinen esiintyminen", Espoon Sirkusfestivaalit 1998.

 Lähteet 

 Aiheesta muualla 

 Raatikko taikoo laserin avulla, Länsiväylä 
 Aloittavan yrittäjän artikkelisarja, Arkhimedes 
 Joni Pakanen, elääkö Suomessa taikuudella?, City.fi
 Täältä tullaan, Shanghai!
 Joni Pakasen kotisivu

Luokka:Suomalaiset taikurit
Luokka:Vuonna 1984 syntyneet
Luokka:Elävät henkilöt